'''Michael Gerard Tyson''' kendt som '''Mike Tyson''' (også kaldt '''Malik Abdul Aziz''') (født den [[30. juni]] [[1966]] i Brooklyn, [[New York City]], [[USA]]) er en amerikansk tidligere verdensmester i [[Boksning|sværvægtsboksning]]. Da Tyson befandt sig på toppen af sin karriere, blev han af mange anset for at være en af sin tids bedste boksere. Han kombinerede enorm slagkraft med en hurtighed i slagkombinationerne på en måde, som var ukendt i sværvægtsboksning. Derved kompenserede han rigeligt for sin beskedne højde (178 cm) og korte rækkevidde. Han vandt langt de fleste af sine sejre på knock out, heraf 24 allerede i 1. omgang. Modstanderne forlod ofte ringen med en brækket næse, eller blødende fra dybe flænger i ansigtet.
Levende_personer Sport